لە وادەێ گوڵ وسام پەرچین خار ھات
وەتم دەسم بگر دەسم بەسایدن
وەتم زۆڵفد بێیە تەناف دار ھات
له جاێ گیسد ده‌سم کیشم له گیس شه‌و
ده‌سم کیشم له چیمه‌نه‌یل خیس شه‌و
له جای لێود ، لێوم کیشم له لێو ئاو
له جاێ باوشد ،خوه‌م خه‌مه‌ باوش خوه‌ره‌تاو
مـن و نـامـۆ
له‌ پشت ئاخرین کۊه‌
له‌ وه‌رمای ئاخرین مه‌غار
له‌ پای لق ئاخرین دار
خووڵ سییه‌ی قژنێگ
ده‌سه‌یل چـۊ دوارکه‌لـــگ
گوپ گوپ و
چه‌پاڵ چه‌پاڵ
شه‌و هڵاڵێ
لێڵه‌ زه‌ۊ گرت و منیش
هاوار کردم ئه‌و سایه‌ی خوه‌م
سایه‌ چـۊ نامۆ
نه‌ناسی
خاوه‌نێ !...
سعید عبادتیان
